**הסכם למסחור משותף של נתונים**

הסכם זה ("**ההסכם**") בין מובילאיי טכנולוגיות ראיה בע"מ מרח' הרטום 13, ירושלים 9777513 ("**מובילאיי**") לבין קו מדידה בע"מ, [ ] ("**החברה**") נערך ביום חתימת החברה על הסכם זה ("**המועד הקובע**").

מובילאיי והחברה ייקראו כל אחת "**צד**" וביחד "**הצדדים**".

**הואיל** ומובילאיי פיתחה שכבות נתונים המבוססות על צילומי אוויר ("**שכבות הנתונים**");

**והואיל** והצעת החברה ("**ההצעה**") הוכרזה כהצעה הזוכה ב"אשכולות א' ו-ב'" במכרז פומבי מס' 48/20 של חברת נתיבי ישראל - החברה הלאומית לתשתיות תחבורה בע"מ ("**נתיבי ישראל**") למיפוי הסדרי תנועה, מיפוי והשלמת אינוונטר נתוני דרך וביצוע אנאליזה לגבי נתוני דרך באמצעות טכנולוגיית AI;

**והואיל** והחברה מעוניינת להציג את שכבות הנתונים לנתיבי ישראל בפלטפורמת המיפוי שלה בהקשר של מימוש הצעתה;

**והואיל** והצדדים מעוניינים לשתף פעולה לצורך המטרה האמורה לעיל ("**המטרה**");

**לפיכך הסכימו הצדדים כדלקמן:**

1. **נתוני מובילאיי**

למובילאיי בעלות או חזקה בנתונים מסוימים, לרבות שכבות הנתונים (להלן ביחד "**נתוני מובילאיי**") וביחסים בין הצדדים היא הבעלים של נתוני מובילאיי ותשמור את כל הזכויות, העניין והבעלות, לרבות כל זכויות הקניין הרוחני (לרבות פטנטים, בקשות פטנטים, סימני עיצוב, סימני מסחר, בקשות סימני מסחר, סימני שירות, בקשות סימני שירות, זכויות יוצרים, זכויות מאגרי נתונים, זכויות מוסריות, סודות מסחריים וכל זכות קניין רוחני אחרת בכל סמכות שיפוט רלוונטית, בין אם הזכויות רשומות או יכולות להירשם ובין אם לא) ("**זכויות קניין רוחני**") בנתוני מובילאיי וכלפיהם, ולחברה אין ולא יהיו זכויות בנתוני מובילאיי או כלפיהם למעט כפי שמוגדר מפורשות בסעיף .

1. **הצעות מחיר**
	1. החברה רשאית מעת לעת לבקש כי מובילאיי תגיש הצעת מחיר שבה תציע מובילאיי להעמיד לרשות החברה נתונים מפורטים ("**נתוני מובילאיי הרלוונטיים**") לצורך המטרה או מסיבה אחרת, בתנאים שיוגדרו בהצעת המחיר.לאחר מכן תגיש מובילאיי לפי שיקול דעתה הצעת מחיר כאמור, במהותה לפי התבנית המוגדרת בנספח ב'. הצעת מחיר זו תהפוך למחייבת לאחר שהחברה תמסור למובילאיי הסכמה בכתב להצעה, בין אם הסכמה מפורשת או הסכמה משתמעת, לדוגמה בדרך של הוצאת הזמנת רכש על ידי החברה עבור נתוני מובילאיי הרלוונטיים.הצעת מחיר שהתקבלה תיקרא "**הצעת מחיר שהתקבלה**".
	2. כל הצעה שתגיש מובילאיי תהיה תקפה למשך 45 ימים בלבד, ומובילאיי רשאית בכל מקרה לבטל את ההצעה בכל עת בהודעה לחברה.
	3. בקשר לנתוני מובילאיי הרלוונטיים שאליהם מתייחסת ההצעה, תגבר כל הצעה שהתקבלה (יחם עם הסכם זה שבמסגרתו היא הוגשה) על כל תנאי או התניה סותרים שמשתמעים מהחוק, מנוהג מסחרי או מאופן התנהגות, או שכלולים או מוזכרים בהזמנת הרכש, במפרט, באישור או בקבלת הצעת המחיר או במסמכים אחרים של החברה.
2. **אספקת נתונים על ידי מובילאיי וזכות השימוש של החברה**
	1. כפוף לעמידת החברה בדרישות הסכם זה, תעמיד מובילאיי לרשות החברה את נתוני מובילאיי הרלוונטיים כשירות ('נתונים כשירות') בהתאם להוראות הצעת המחיר שהתקבלה.
	2. מובילאיי מעניקה בזה לחברה זכות מוגבלת לא בלעדית, חוזרת, לא ניתנת להעברה, לא ניתן להמחאה, לא ניתנת לרישיון משנה למשך התקופה בלבד, כפוף לסעיפים ו-, במסגרת זכויותיה (לרבות זכויות היוצרים וזכויות מאגר הנתונים שלה) בנתוני מובילאיי הרלוונטיים, כדי לגשת לנתוני מובילאיי הרלוונטיים, לצפות בהם, להעתיק אותם ולהציג אותם כפי שנדרש לצורך האמור להלן (רק ככל שנחוץ למטרה המוגבלת שמוגדרת מפורשות בסעיף 3):
		1. הצגת נתוני מובילאיי הרלוונטיים לנתיבי ישראל בלבד, ללא שינוי, בפורמט GIS (מערכת מידע גיאוגרפי) על גבי הפלטפורמה הגאוגרפית-מרחבית הממותגת, הקניינית, המופנית ללקוח ומבוססת-אינטרנט של החברה המוגדרת בהצעת מחיר שהתקבלה ("**הפלטפורמה/ות**"), רק כאשר נתוני מובילאיי הרלוונטיים מורכבים כשכבת מידע (בין אם ביחד עם שכבות מידע GIS אחרות ובין אם לא) על מפת הבסיס שבפלטפורמה/ות, ורק בהתאם לסעיף להלן.מוצרי הנתונים מבוססי-האינטרנט שנוצרו מהצגת נתוני מובילאיי הרלוונטיים בפלטפורמה/ות בהתאם לסעיף זה ייקראו "**מוצרי הצגת נתונים**";
		2. מתן אפשרות לנתיבי ישראל לגשת לנתוני מובילאיי הרלוונטיים ולצפות בהם (כחלק ממוצר הצגת נתונים בלבד) לשימוש עסקי פנימי, רק לפי תנאי ההסכם שגובש בהתאם לסעיף .
	3. הזכויות שמוענקות בסעיף מוגבלות לנתוני מובילאיי הרלוונטיים עצמם, בצורה שבה תספק אותם מובילאיי לחברה, ולא כוללות כל זכות מפורשת או משתמעת במסגרת כל זכויות קניין רוחני (א) בכל טכנולוגיה או שיטה אחרות שעשויות להיות נחוצות או שימושיות לצורך שינוי, יצירה, עיבוד, אחסון העברה של נתוני מובילאיי הרלוונטיים או של מוצרי הצגת הנתונים, או לצורך שימוש בהם; (ב) ליצור או להעתיק קונטיינרים או תבניות של נתוני מובילאיי הרלוונטיים, או (ג) בכל השינויים, התוצאות או המסקנות שהחברה מורשית ליצור עם נתוני מובילאיי הרלוונטיים.
	4. החברה לא תשתמש בנתוני מובילאיי הרלוונטיים בכל דרך שאינה כפי שמוגדר מפורשות בסעיף , ובכל מקרה לא:
		1. תשנה, תהנדס לאחור, תפרק או תהדר לאחור את נתוני מובילאיי הרלוונטיים;
		2. תצבור את נתוני מובילאיי הרלוונטיים עם מידע או נתונים אחרים בדרך שלא ניתן לשלוף אותם;
		3. תשתמש בסימני המסחר או סימני השירות של מובילאיי או בדומים להם, למעט כפי שמוגדר מפורשות בהסכם זה;
		4. תשתמש או תאשר את השימוש בנתוני מובילאיי הרלוונטיים בכל דרך שתפגע במוניטין של מובילאיי;
		5. תנסה לעקוף הגנות שנועדו לספק אבטחה לנתוני מובילאיי הרלוונטיים או להגן מפני שימוש אסור בהם.
	5. החברה תציג את ההודעה שלהלן על מוצר הצגת הנתונים במיקום בולט:"*כולל נתונים ממובילאיי*®".
	6. מובילאיי רשאית מעת לעת לשנות את תבנית נתוני מובילאיי הרלוונטיים בהודעה סבירה לחברה ככל האפשר.
	7. החברה תשתמש באמצעי טכנולוגיה ואבטחה מתאימים כדי להבטיח שנתוני מובילאיי הרלוונטיים מאובטחים מפני שימוש או גישה בלתי מורשים.
	8. החברה תודיע למובילאיי מיידית על כל שימוש בלתי מורשה בנתוני מובילאיי הרלוונטיים או על גילוי שלהם, בפועל או על פי החשד, תשתף פעולה ותספק מידע מלא וסיוע למובילאיי בקשר לכך.
	9. החברה לא תחשוף כל חלק מנתוני מובילאיי הרלוונטיים לנתונים פתוחים, לרישיון שימוש חופשי (copyleft) או להתחייבויות רישיון דומות לרבות על ידי שילוב או הפצה של נתוני מובילאיי הרלוונטיים עם נתונים פתוחים באופן שחושף את מובילאיי, את נתוני מובילאיי הרלוונטיים או כל חלק מהם לנתונים פתוחים, לרישיון שימוש חופשי (copyleft) או להתחייבויות רישיון דומות.
3. **מסחור מוצרי הצגת נתונים**
	1. החברה תעשה מאמצים סבירים כדי לחתום על הסכם עם נתיבי ישראל לאספקת מוצרי אספקת נתונים ("**הסכם DPP**") ובלבד שהסכם זה יגן על מובילאיי לא פחות מנספח ג'. הסכם ה-DPP יכסה את כל נתוני מובילאיי הרלוונטיים או תת-קבוצה שלהם, כפי שיוסכם בין הצדדים בכתב.
	2. החברה תהיה אחראית כלפי מובילאיי לפעולות נתיבי ישראל ולמחדליה בקשר למוצרי הצגת הנתונים/הסכם ה-DPP כאילו פעולות או מחדלים אלו בוצעו על ידי החברה.
	3. החברה תתחזק ותנהל את יחסיה עם נתיבי ישראל, לרבות באספקת תמיכה להם בקשר למוצרי הצגת הנתונים.
	4. החברה לא מחויבת לספק למובילאיי תיקונים, שדרוגים, שיפורים, משוב או רעיונות הקשורים לנתוני מובילאיי הרלוונטיים או למוצרי הצגת הנתונים ("**משוב**"). אולם אם תספק החברה משוב כאמור למובילאיי, מעניקה החברה למובילאיי רישיון עולמי, לא בלעדי, לצמיתות, בלתי חוזר, ללא תמלוגים, ניתן להעברה ולרישיון משנה, במסגרת זכויות הקניין הרוחני של החברה במשוב וכלפיו, כדי להשתמש במשוב, לגלות אותו או לנצל אותו בדרך אחרת ללא מתן דין וחשבון.אם תקבל החברה משוב מהלקוחות או מלקוחות פוטנציאליים, תספק החברה את המשוב למובילאיי במסגרת זכויות רישיון המשנה שהתקבלו בהסכם ה-DPP הרלוונטי או בהסכם ההערכה.
	5. מובילאיי או מבקר עצמאי מטעמה רשאים לבדוק את החברה בהודעה סבירה במהלך שעות העסקים הרגילות, כדי לאשר שנעשה בנתוני מובילאיי הרלוונטיים שימוש במסגרת תנאי הצעת המחיר שהתקבלה שנוגעת לנתונים (לדוגמה, אם רלוונטי, שמוצרי הצגת הנתונים הכוללים אותם לא זמינים למי שאינם נתיבי ישראל). במקרה שהחברה תפר את תנאי הצעת המחיר הרלוונטית שהתקבלה, תשלם החברה למובילאיי סכום סביר נוסף עבור השימוש הנוסף שהיא מבצעת בנתוני מובילאיי הרלוונטיים הנוגעים לעניין, בלי לפגוע באפשרותה של מובילאיי להפעיל את סעיף .
4. **חשבוניות ותשלום**
	1. מובילאיי תשלח לחברה חשבוניות ביחס לכל הצעת מחיר שהתקבלה באופן שקבוע בהצעת המחיר שהתקבלה.
	2. אלא אם נקבע אחרת בהצעת המחיר שהתקבלה, תשלם החברה את כל חשבוניות מובילאיי תוך 30 ימים מתאריך החשבונית, בין אם קיבלה החברה תשלום מנתיבי ישראל ובין אם לא, ללא כל הפחתה או קיזוז בגין מסים, היטלים, יבוא, מכסים, חיובים, עמלות וניכוי במקור מכל סוג שהוא שמוטלים כעת או יוטלו בעתיד על ידי כל רשות ממשלתית, פיננסית או אחרת, למעט אלו המבוססים על הכנסת מובילאיי, ובמקרה שהפחתה או קיזוז כאמור יחויבו, תשלם החברה למובילאיי סכום נוסף כפי שנדרש כדי להבטיח שמובילאיי תקבל את מלוא הסכום שהיתה מקבלת ללא ההפחתה או קיזוז כאמור.
	3. ריבית בשיעור 2% לחודש, או השיעור המרבי המותר לפי כל דין אם הוא נמוך יותר, תיצבר בגין כל סכום שלא שנוי במחלוקת ועבר זמן פירעונו, ואם עבר זמן פירעונו של סכום ב-30 ימים או יותר תהיה מובילאיי רשאית, ללא הגבלת זכויותיה ותרופותיה האחרות, להשעות בהודעה לחברה גישה עתידית לנתוני מובילאיי הרלוונטיים עד לתשלום מלא.
5. **הצהרות והתחייבויות החברה**

החברה מצהירה ומתחייבת כדלקמן: (1) יש לה סמכות והרשאה מלאות להתחייב בהתחייבויות המפורטות בהסכם; (2) היא לא התקשרה בהסכמים אחרים שלא מאפשרים לה לבצע באופן מספק את התחייבויותיה בהסכם זה; (3) היא תעמוד בדרישות כל דין, כלל ותקנה של כל רשות לאומית, מדינית או ממשלתית רלוונטית; (4) יש לה הידע, הניסיון, המומחיות והמשאבים כדי לבצע את התחייבויותיה במסגרת הסכם זה; (5) היא מחזיקה ותחזיק בכל התקופה בכל ההיתרים,הרישיונות והאישורים הנדרשים וכדומה; (6) היא תעמוד בקוד ההתנהגות של מובילאיי שזמין בכתובת <https://www.mobileye.com/>.

1. **מסמכים תומכים וחומרי קידום**
	1. מובילאיי עשויה לפי שיקול דעתה לספק לחברה מעת לעת מידע שיווקי, חומרי פרסום, נתונים טכניים, דגימות, מסמכים או מידע אחר ("**חומרי מובילאיי**"), שלפי קביעתה הסבירה של מובילאיי עשויים לסייע למאמצי החברה לקדם ולשווק את מוצרי הצגת הנתונים. מובילאיי שומרת את כל הזכויות, הבעלות והעניין בחומרי מובילאיי וכלפיהם ולא ניתנת כל זכות לחברה ביחס לחומרי מובילאיי למעט הזכות להשתמש בהם למטרה הבלעדית של ביצוע ההסכם.
	2. "**סימני המסחר של מובילאיי**" הם השמות, סמלי הלוגו, המותגים, השמות המסחריים, סיסמאות השיווק והסימנים האחרים שבהם משתמשת מובילאיי, בין אם רשומים ובין אם לא. החברה רשאית לכלול את סימני המסחר של מובילאיי בשיווק, בפרסום ובחומרי שיווק שהיא יוצרת לקידום מוצרי הצגת הנתונים ("**חומרי הקידום של החברה**"), ובלבד שהחברה תפעל לפי הנחיות מובילאיי בנוגע לשימוש הראוי בסימני המסחר של מובילאיי.
	3. החברה לא תסיר, תשנה, תסתיר או תמחק את סימני המסחר של מובילאיי או הודעות קנייניות אחרות שכלולים בנתוני מובילאיי הרלוונטיים או במוצרי הצגת הנתונים, או שמסומנים או מודבקים עליהם. החברה לא תרשום כל סימן מסחר שכולל את סימני המסחר של מובילאיי, שדומה לסימני המסחר של מובילאיי באופן מבלבל (לפי שיקול דעתה הסביר של מובילאיי) או שקשור בדרך אחרת לנתוני מובילאיי הרלוונטיים.
	4. כל המוניטין שנובע מפעילות החברה במסגרת הסכם זה, לרבות מהשימוש בסימני המסחר של מובילאיי, יהיה שייך למובילאיי.החברה תשתף פעולה עם מובילאיי ברישום זכויות מובילאיי בסימני המסחר של מובילאיי ובשמירה עליהן.
2. **סודיות ובקרת יצוא**
	1. הוראות הסכם הסודיות בין הצדדים שפרטיו מופיעים בנספח א' יחולו על הסכם זה (למשך תקופת ההסכם, לרבות אם תקופת הסכם הסודיות עצמו קצרה מתקופת הסכם זה). האמור בהסכם הסודיות לא יעניק לכם זכות גדולה יותר מהמוגדרת מפורשות בסעיפים ו- להשתמש בנתוני מובילאיי הרלוונטיים, לגשת אליהם או לגלות אותם.
	2. החברה תציית באופן מלא לכל תקנות וחוקי בקרת הייצוא הרלוונטיים של ארה"ב ואירופה (להלן ביחד "**חוקי בקרת יצוא**") ובפרט לא תייצא, תייצא מחדש, תפנה או תעביר נתוני מובילאיי רלוונטיים, ישירות או בעקיפין, (1) לכל אדם או יעד שפעולות אלו מוגבלות או אסורות ביחס אליהם לפי חוקי בקרת הייצוא, ובכל מקרה לא (2) לכל אחת מהמדינות הבאות: איראן, צפון קוריאה, לבנון, סוריה, קובה ועיראק.
3. **תקופה וסיום**
	1. הסכם זה יהיה בתוקף מהמועד הקובע ויימשך לתקופה של 10 שנים ("**התקופה**"), כפוף לסעיפים ו-.
	2. סיום עקב עילה. מובילאיי רשאית לסיים הסכם זה או כל הצעת מחיר שהתקבלה באופן מיידי במתן הודעה בכתב לחברה אם (1) החברה תבצע הפרה יסודית שלא ניתנת לתיקון של הסכם זה או של הצעת מחיר שהתקבלה או תשתמט מביצועם או אם החברה תבצע הפרה יסודית שניתנת לתיקון או תשתמט מביצוע במסגרת ההסכם או הצעת מחיר שהתקבלה והדבר לא יתוקן תוך 14 ימים לאחר שמובילאיי הודיעה על כך בכתב; (2) הוגשו, התקבלו או נפתחו נגד החברה הליכים, תכניות או פעולות אחרות של פשיטת רגל, הסדר חוב, ארגון מחדש, חדלות פירעון,חיסול או פירוק, או שניתן איום על כך; (3) החברה או עובדיה (א) עסקו בהתנהגות בלתי הולמת מכוונת או פעלו בחוסר תום לב או (ב) ביצעו עבירה פלילית או ביצעו הונאה לפי המשפט המקובל נגד מובילאיי; או (4) תשתנה השליטה בחברה ולדעתה הסבירה של מובילאיי יהיה בכך כדי לפגוע בה.
	3. סיום לשם נוחות. מובילאיי רשאית לסיים הסכם זה או כל הצעת מחיר שהתקבלה לשם נוחות וללא סיבה נדרשת וזאת בהודעה מוקדמת בכתב לחברה לפחות 60 ימים מראש.
	4. השפעות הסיום.
		1. עם סיום הצעת מחיר שהתקבלה במסגרת סעיף תפסיק מובילאיי להעמיד לרשות החברה את נתוני מובילאיי הרלוונטיים והחברה תחדל מיידית משימוש בנתוני מובילאיי הרלוונטיים שהיא מחזיקה בהם, ולאחר מכן תוך 30 ימים תשמיד (או לבחירת מובילאיי תחזיר) את נתוני מובילאיי הרלוונטיים.עם סיום הסכם זה לפי סעיף יחול האמור לעיל על כל הצעות המחיר הפעילות שהתקבלו.
		2. עם סיום הצעת מחיר שהתקבלה במסגרת סעיף תמשיך מובילאיי לכבד את הצעת המחיר האמורה שהתקבלה עד למוקדם מבין (1) 120 ימים לאחר סיום הצעת המחיר שהתקבלה או (2) התאריך הסופי להעמדת נתוני מובילאיי הרלוונטיים לרשות החברה כפי שקבוע בהצעת המחיר שהתקבלה.לאחר מכן תחדל החברה מיידית משימוש בנתוני מובילאיי הרלוונטיים שהיא מחזיקה ותוך 30 ימים תשמיד (או לבחירת מובילאיי תחזיר) את נתוני מובילאיי הרלוונטיים.עם סיום הסכם זה לפי סעיף יחול האמור לעיל על כל הצעות המחיר הפעילות שהתקבלו.
		3. עם סיום הסכם זה, בין אם במסגרת סעיף ובין אם במסגרת סעיף , תוך 30 ימים החברה (1) תשמיד (או לבחירת מובילאיי תחזיר) את המידע הסודי של מובילאיי, את חומרי הקידום, את המסמכים והחומרים האחרים, וכן (2) תחדל מכל שימוש בסימני המסחר של מובילאיי ומכל הפניה אליהם.
		4. כאשר הצעת מחיר שהתקבלה תמשיך לאחר תאריך סיום ההסכם, ימשיך ההסכם לחול על אותה הצעת מחיר שהתקבלה.
		5. אם תמשיך החברה, בניגוד לסעיף זה, להחזיק בנתוני מובילאיי הרלוונטיים או להשתמש בהם לאחר הסיום, תהיה מובילאיי רשאית, בלי לפגוע בזכויותיה האחרות בהסכם זה, לגבות מהחברה סכום הוגן בשל כך, בלי להביא בחשבון האם החברה מקבלת תמורה על ההחזקה או השימוש האמורים.
4. **יחסים**

הסכם זה לא יוצר ולא יפורש כיוצר יחסי עובד-מעביד בין מובילאיי לבין החברה, ולא יחסי סוכנות או מיזם משותף. החברה היא קבלן עצמאי בביצוע הסכם זה ואחראית בלעדית לעסקיה. אין בכל האמור בהסכם זה כדי למנוע ממובילאיי להעמיד נתונים לרשות צד שלישי לפי תנאים כלשהם, לרבות לנתיבי ישראל או ללקוח אחר, או כדי למנוע ממנה להעסיק צד שלישי בתפקיד דומה לזה שמבצעת החברה לפי הסכם זה. אין בכל האמור בהסכם זה כדי למנוע מהחברה לרכוש ולהציג נתונים ממקורות אחרים.

1. **ויתור על אחריות**
	1. נתוני מובילאיי הרלוונטיים מסופקים "כפי שהם (as is) ו"כפי שזמינים" (as available) ללא כל אחריות.בלי לגרוע מכך, החברה מבינה כי היקף נתוני מובילאיי הרלוונטיים תלוי בגורמים חיצוניים (כגון ההיקף והעומק של הכיסוי הגאוגרפי של מובילאיי, זמינות הקישוריות ואיכותה), וכל אלו כפופים לשינוי מעת לעת.
	2. במידה המרבית המותרת לפי כל דין, מכחישה מובילאיי ומחריגה כל אחריות, מפורשת או משתמעת, לרבות לעניין סחירות, התאמה לשימוש מסוים, דיוק, שלמות, זמניות, עיתוי נכון, איכות ואי-הפרת קניין רוחני של צד שלישי.
2. **שיפוי זכויות קניין רוחני**
	1. החברה תשפה את מובילאיי כנגד כל טענה לפיה החברה הפרה זכויות קניין רוחני של צד שלישי בקשר לפלטפורמת המיפוי שלה או לאספקת מוצרי הצגת הנתונים, ולפי שיקול דעתה של מובילאיי תגן עליה מפני האמור (למעט כל טענה לפיה ההפרה היא ישירות של נתוני מובילאיי הרלוונטיים לבדם), והחברה תשלם את כל ההפסדים, החבויות והעלויות (לרבות שכר טרחת עו"ד) שייגרמו בעקבות הטענה. מובילאיי תודיע לחברה בכתב על כל טענה שעבורה היא מבקשת שיפוי מהחברה.כל עיכוב בהודעה זו לא ישחרר את החברה מהתחייבויות השיפוי שלה אלא אם כן העיכוב יביא לוויתור על זכויות והגנות מהותיות שהחברה היתה יכולה לטעון להן בשם מובילאיי.
	2. כפוף לחריגים בסעיף ובהתאם לתנאים שבסעיף , תשפה מובילאיי את החברה – ולפי בחירתה תגן על החברה – בגין כל טענה שהועלתה נגד החברה בתביעה אם:
		1. הטענה היא להפרת פטנט ישירה, להפרת זכויות יוצרים ישירה או לשימוש בלתי מורשה בסוד מסחרי על ידי מובילאיי;
		2. וכן הטענה נטענת נגד נתוני מובילאיי הרלוונטיים בלבד ולא בשילוב עם דבר אחר, לדוגמה טכנולוגיה או נתונים אחרים.
	3. על אף כל יתר האמור בהסכם זה, למובילאיי אין כל התחייבות לשפות את החברה או להגן עליה בגין טענות שמכוסות בשיפוי בסעיף או בגין טענות שנטענות, במלואן או בחלקן, נגד:
		1. טכנולוגיה או עיצוב שהחברה נתנה למובילאיי;
		2. טכנולוגיה שאינה נתוני מובילאיי הרלוונטיים עצמם, לרבות כל טכנולוגיה שנחוצה כדי ליצור, לעבד ולהעביר את נתוני מובילאיי הרלוונטיים ואת מוצרי הצגת הנתונים או כדי להשתמש בהם;
		3. היישום לכאורה של תקן בנתוני מובילאיי הרלוונטיים, באופן מלא או חלקי ("**תקן**" פירושו מפרט טכנולוגי שנוצר על ידי קבוצה במימון ממשלתי, קבוצה במימון תעשייה או קבוצה או ישות דומות שיוצרות מפרטי טכנולוגיה לשימוש על ידי אחרים.דוגמאות לתקנים כוללות GSM,‏ LTE,‏ 5G,‏ Wi-Fi,‏ CDMA,‏ MPEG,‏ ו-HTML.דוגמאות לקבוצות שיוצרות תקנים כוללות את IEEE‏, ITU‏, 3GPP,‏ ו-ETSI.)
	4. כתנאי להתחייבויות מובילאיי בסעיף זה החברה נדרשת לספק למובילאיי:
		1. הודעה מיידית בכתב על הטענה ואת הסכמת החברה לתת למובילאיי שליטה בלעדית על ההגנה וההסדר בתביעה;
		2. שיתוף פעולה מצד החברה באופן מלא ובמועד הנדרש.
	5. מובילאיי לא תהיה אחראית לכל עלות, הוצאה או פשרה שייגרמו לחברה או שתבצע החברה ללא הסכמת מובילאיי מראש ובכתב.
	6. מובילאיי רשאית לפי שיקול דעתה הבלעדי ועל חשבונה לפעול באחת הדרכים להלן:
		1. לרכוש עבור החברה את הזכות להמשיך ולהשתמש בנתוני מובילאיי הרלוונטיים;
		2. להחליף את נתוני מובילאיי הרלוונטיים בגרסה בלתי מפרה;
		3. לשנות את נתוני מובילאיי הרלוונטיים כך שיהפכו לבלתי מפרים;
		4. לזכות את החברה בעמלות ששולמו עבור נתוני מובילאיי הרלוונטיים, ומובילאיי רשאית להתנות זאת בכך שהתחברה תחזיר את נתוני מובילאיי הרלוונטיים או תשמיד אותם.
	7. השיפוי בסעיף הוא אישי כלפי החברה.החברה לא רשאית להעבירו לאף אחד לרבות לא לנתיבי ישראל.
	8. סעיף זה מציין את מלוא התחייבותה של מובילאיי ואת התרופה הבלעדית של החברה בגין טענות להפרת פטנט או זכויות יוצרים או שימוש בלתי מורשה בסוד מסחרי, שנטענו במלואן או בחלקן נגד נתוני מובילאיי הרלוונטיים.
3. **הגבלת אחריות**
	1. למעט כפי שמצוין אחרת בסעיף זה, לא תהיה מובילאיי אחראית לכל אחד מההפסדים או הנזקים שלהלן (גם אם הפסדים או נזקים אלו נצפו מראש, היו ניתנים לצפייה מראש, היו ידועים או אחרת):(1) הפסד הכנסה; (2) הפסד רווח בפועל או רווח צפוי; (3) הפסד שימוש בכסף; (4) הפסד חסכונות צפויים; (5) הפסד עסקים; (6) הפסד הזדמנות; (7) אובדן מוניטין; (8) הפסד שימוש בנתוני מובילאיי הרלוונטיים; (9) אובדן שם טוב; (10) אובדן נתונים, נזק להם או השחתתם; או (11) כל הפסד או נזק עקיפים, אגביים, מיוחדים או תוצאתיים שנגרמו בכך דרך (לרבות הפסד או נזק מהסוג המפורט בסעיף זה).
	2. למעט כפי שצוין אחרת בסעיף זה, אחריותה המצטברת הכוללת של מובילאיי, לרבות לנזקים ישירים ולפי כל התחייבות לשיפוי במסגרת הסכם זה (בין אם ההפרה נובעת מהפרת חוזה, מרשלנות או מסיבה אחרת), לא תעלה על הסכום ששולם למובילאיי במסגרת הסכם זה במהלך תקופת ששת החודשים שקדמו לאירוע שהוביל לטענה.הגבלת אחריות זו היא מצטברת ולא לכל אירוע, וההגבלה לא תעלה בעקבות קיומן של יותר מתביעה אחת.
	3. אין להתייחס לכל האמור בהסכם זה כמחריג או כמגביל את חבותה של מובילאיי בשל הונאה או מצג שווא במרמה, או כל חבות אחרת שלא ניתן להחריג או להגביל אותה לפי כל דין.
4. **איסור שחיתות**
	1. החברה מצהירה ומתחייבת כי בקשר לתכולת ההסכם היא וכל אחד הפועל מטעמה לא הפרו ולא יפרו את חוק השחיתות הזרה בארה"ב (US Foreign Corrupt Practices Act), את חוק השוחד הבריטי (UK Bribery Act) או כל דין אחר בנושא איסור שחיתות ("**חוקי איסור שחיתות**").החברה מצהירה ומתחייבת כי לא הציעה, הבטיחה, אישרה, שידלה, שילמה או נתנה דבר בעל ערך לכל פקיד ממשלתי למטרות שלהלן, ישירות או בעקיפין דרך אדם או ישות:
		1. השפעה על פעולה או החלטה של הפקיד הממשלתי בתפקידו הרשמי;
		2. שכנוע הפקיד הממשלתי לבצע פעולה או להימנע מפעולה תוך הפרת החובה החוקית של אותו פקיד;
		3. הבטחת יתרון בלתי ראוי;
		4. שכנוע הפקיד הממשלתי להשתמש בהשפעתו כדי לממש פעולה או החלטה של ממשלה או סוכנות ממשלתית; או להשפיע על פעולה והחלטה כאמור;

בכל אחד מהמקרים כדי לסייע למובילאיי או לכל אחד מהצדדים הקשורים שלה להשיג או לקבל עסקים.

* 1. "**פקיד ממשלתי**" פירושו כל מנהל, עובד או אדם הפועל בתפקיד רשמי עבור משרד ממשלתי, סוכנות או גוף ממשלתי, לרבות חברות בבעלות או בשליטת המדינה וכל ארגון בינלאומי ציבורי, וכן כל מפלגה פוליטית, פקיד מפלגה פוליטית או מועמד לתפקיד פוליטי, ולרבות כל סוכן או מתווך של כל אחד מהאמורים לעיל.
	2. החברה מצהירה ומתחייבת כי אף אחד מהעובדים, מהדירקטורים, מהבעלים, מהמנהלים או מנושאי המשרה שלה או כל בן משפחה מדרגה ראשונה של דירקטור, בעלים, נושא משרה או מנהל אינו פקיד ממשלתי בעל השפעה על ההפצה וההתקנה של המוצרים, למעט אם גילתה זאת קודם לכן למובילאיי בכתב.החברה תודיע למובילאיי תוך 7 ימים אם בכל עת במהלך תקופת הסכם זה מישהו מהעובדים, מהדירקטורים, מהבעלים, מנושאי המשרה או מהמנהלים של החברה יוכרז, ימונה או יהפוך בדרך אחרת לפקיד ממשלתי בעל השפעה על העניין נשוא ההסכם. אם לדעתה של מובילאיי שינוי זה יגביר את סיכוני הציות שלה בהקשר של הסכם זה, יפעלו הצדדים ביחד כדי להגיע לפתרון מוסכם. אם לא ניתן להגיע לפתרון מוסכם, השינוי יהווה עילה לסיום הסכם זה על ידי מובילאיי בתוקף מיידי.
	3. החברה מאשרת כי תבטיח שקבלני המשנה, הסוכנים והספקים שלה וכל צד שלישי אחר המבצע שירותים בקשר להסכם זה ופועל במסגרת הרשאת החברה או בשליטתה מודעים לחוקי איסור השחיתות ולא מפרים אותם.
	4. אם תגלה החברה תשלום או העברה בעלת ערך (או כל הצעה או הבטחה לשלם או להעביר) בקשר להפצה והתקנה של המוצרים שמפרים או סביר שיפרו את חוקי איסור השחיתות, או אם תחשוד באמור לעיל, היא תגלה מיידית בכתב למובילאיי על ההפרה או ההפרה הפוטנציאלית.
	5. החברה תשמור תיעוד מלא ומדויק הנוגע לפעילויות החברה שיבוצעו במסגרת הסכם זה למשך תקופה של שבע (7) שנים. החברה תעמיד לרשות מובילאיי או לנציגים מורשים של מובילאיי את כל התיעוד הקשור לביצוע הסכם זה, לרבות ובלי למעט הסעיף בנושא ציות לחוקי איסור שחיתות, בהודעה סבירה מטעם מובילאיי.
	6. לפי בקשה, או אם תהיה מובילאיי נתונה לביקורת או לחקירה של רשות ממשלתית אמריקאית או אחרת, לרבות במסגרת תקנות איסור חרם או חקיקת איסור שוחד, תשתף החברה פעולה באופן מלא עם מובילאיי בקשר לחקירה האמורה ותספק את המידע והתיעוד הנוגעים לפעילויות החברה לפי הסכם זה.
	7. על אף כל האמור אחרת בהסכם זה, מובילאיי רשאית לסיים הסכם זה בתוקף מיידי במקרה שהחברה תפר איזו מההצהרות וההתחייבויות בסעיף זה או אם מובילאיי תגלה כי החברה נותנת או נתנה תשלומים בלתי ראויים לפקידי ממשלה ביחס לשירותים שמבוצעים מטעם מובילאיי או כל חברה אחרת או לטובתן.
1. **שונות**
	1. המחאה. החברה לא רשאית להמחות הסכם זה או את זכויותיה או התחייבויותיה במסגרתו, למעט באישור מובילאיי מראש ובכתב. המחאה שלא אושרה תהיה בטלה.מובילאיי רשאית להמחות הסכם זה או את זכויותיה והתחייבויותיה במסגרת הסכם זה לפי שיקול דעתה.
	2. מלוא ההבנות. הסכם זה קובע את מלוא ההבנות בין הצדדים ביחס לנושאו, ומחליף את כל ההצעות, המשא ומתן והתקשורת בכתב או בעל-פה שהתקיימו קודם לכן בין הצדדים ביחס לכך.לא יהיה תוקף לכל שינוי בהסכם זה ולכל ויתור על הפרת הסכם זה אלא אם כן נעשו בכתב, כללו הפניה להסכם זה לפי כותרת ומועד קובע ונחתמו על ידי נציגים מורשים של הצד שנגדו מתבקשת האכיפה.אין לפרש ויתור על הפרה כלשהי של הסכם זה או את אופן ההתנהגות בין הצדדים כוויתור על כל הפרה עתידית של ההסכם.
	3. עדיפות ההסכם. הסכם זה יגבר על כל תנאי או התניה סותרים שמשתמעים מהחוק, מנוהג מסחרי, ממנהג או מאופן התנהגות או שכלולים או מוזכרים בהזמנת רכש של החברה, במפרטים שלה, באישור הצעת מחיר או בקבלתה.
	4. שרידות. כל הוראה בהסכם זה שלפי אופייה נועדה לכך תישאר בתוקפה לאחר סיום ההסכם.
	5. כוח עליון. למעט ביחס להתחייבויות לבצע תשלומים, לא יישאו הצדדים באחריות ולא ייחשבו כמפרים הסכם זה בעקבות כשל בביצוע התחייבויותיהם לפי הסכם זה שנבע מסיבה שאינה בשליטתם, לרבות אסון טבע, פעולת כוח עליון או אויב ציבור, פעולת רשות צבאית, אזרחית או רגולטורית, שינוי בחוק או ברגולציה, הפרעה או הפסקה בתקשורת, בחשמל או בתשתית אחרת, כשל בביצוע של ספק או כל סיבה אחרת שלא ניתן למנוע אותה בזהירות סבירה.
	6. הדין החל. הפרשנות, האכיפה והתרופות על הפרה של הסכם זה יפורשו לפי דיני ישראל ללא מתן תוקף לעקרונות ברירת דין. הצדדים מסכימים בזה כי בתי המשפט המוסמכים הנמצאים בירושלים יהיו בעלי סמכות שיפוט בלעדית בכל עניין הנובע מהסכם זה או קשור אליו, אך מובילאיי רשאית לבקש סעד ביצועי או מניעתי מסוים מכל בית משפט מוסמך בכל סמכות שיפוט במקרה של שימוש בלתי מורשה בנתוני מובילאיי הרלוונטיים או גילוי לא מורשה שלהם.
	7. **הודעות**. כל ההודעות והתקשורת האחרת בין הצדדים יימסרו או יישלחו בדואר אלקטרוני או בדואר רשום לכתובת המצוינת לעיל או לכתובת אחרת שסופקה על ידי הצדדים. החברה תשלח עותק מכל הודעה שיש לתת לפי הסכם זה למובילאיי לכתובת: legal@mobileye.com

 **[חתימה מעבר לדף]**

**ולראיה** חתמו הצדדים על הסכם זה בתאריך שמצוין בתחילתו.

|  |  |
| --- | --- |
| **מובילאיי****מובילאיי טכנולוגיות ראיה בע"מ** | **החברה** |
| חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| שם:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | שם:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| תפקיד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | תפקיד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**נספח א'**

תאריך הסכם הסודיות בין הצדדים:[ ]

**נספח ב'**

**תבנית הצעת מחיר (הצעת המחיר בפועל עשויה להשתנות מעט)**

|  |
| --- |
| **נתוני מובילאיי הרלוונטיים:***[טבלת נתוני מובילאיי הרלוונטייםשמסופקים במסגרת הצעת המחיר]***תנאי הצעת המחיר:**1. **התנאים החלים.** אם קיים הסכם מסוים הקשור לנתונים ("**הסכם נתונים מסוים**") בין מובילאיי לבינך, הצעת מחיר זו ניתנת במסגרת הסכם זה וכפופה לו.(לדוגמה אם קיים הסכם מסחור נתונים משותף ("**הסכם מסחור**") בין מובילאיי לבינך אתה מהווה שותף למסחור נתונים משותף והצעת מחיר זו ניתנת במסגרת הסכם המסחור וכפופה לו).

אם לא קיים הסכם נתונים מסוים בין מובילאיי לבינך, הצעת מחיר זו ניתנת במסגרת תנאי שירותי הנתונים של מובילאיי המצורפים להלן והיא כפופה להם.בכל מקרה, כאשר תקבל הצעת מחיר זו (במפורש, לדוגמה בחתימה הדדית או בהזמנת רכש, או במשתמע, לדוגמה בכך שתתחיל לגשת לנתונים) היא תהפוך ל"**הצעת מחיר שהתקבלה**".כל הצעת מחיר שהתקבלה, ביחד עם הסכם הנתונים המסוים או תנאי שירותי הנתונים של מובילאיי, לפי העניין, יוצרים את מלוא ההסכם ("**ההסכם**") בין מובילאיי לבינך בקשר לנתוני מובילאיי הרלוונטיים (כהגדרתם בהסכם הנתונים המסוים או בתנאי שירות הנתונים של מובילאיי) שמובילאיי מעמידה לרשותך במסגרת ההסכם.הסכם זה גובר על כל תנאי או התניה סותרים (1) שמשתמעים מהחוק, מנוהג מסחרי, ממנהג או מאופן התנהגות או (2) שכלולים או מוזכרים במסמכים שלך, לדוגמה בהזמנת רכש, במפרט, באישור או בקבלת הצעת מחיר.1. **תנאי תשלום:** התשלום על נתוני מובילאיי הרלוונטיים הוא מראש, כלומר לפני שמובילאיי תעמיד לרשותך את נתוני מובילאיי הרלוונטיים וכתנאי לכך.
2. **השימוש שלך בנתוני מובילאיי הרלוונטיים**: אם אתה שותף למסחור נתונים משותף במסגרת הסכם מסחור, אתה רשאי ליצור מוצרי הצגת נתונים (כהגדרתם בהסכם) שכוללים את נתוני מובילאיי הרלוונטיים המוגדרים בהצעת מחיר זו, שיהיו זמינים רק ללקוחות הבאים, בפלטפורמות שמצוינות ליד שמם:

*נתיבי ישראל - החברה הלאומית לתשתיות תחבורה בע"מ – בפלטפורמה הקניינית של קו מדידה.*1. בהתאם לאופיים של נתוני מובילאיי הרלוונטיים שמכוסים בהצעת מחיר זו, מובילאיי עשויה להעמיד אותם לרשותך (א) פעם אחת בלבד, (ב) באופן תקופתי (לדוגמה באופן שבועי, חודשי או רבעוני) למשך תקופה מוגדרת או (ג) בזמן אמת למשך תקופה מוגדרת.

אם מובילאיי התחייבה להעמיד לרשותך את נתוני מובילאיי הרלוונטיים לתקופה מוגדרת ותחילת תקופה זו תתעכב, יעוכב בהתאם גם סוף התקופה כך שהעיכוב יובא בחשבון ואורך התקופה לא ישונה. |

**נספח ג': הוראות מחייבות להסכם DPP**

1. החברה תבטיח שהסכם DPP כולל את מהות הדברים הבאים:
	1. הזכויות ביחס למוצר הצגת הנתונים ניתנות רק לשם גישה למוצר הצגת הנתונים וצפייה בו למטרות עסקיות פנימיות של נתיבי ישראל;
	2. נתיבי ישראל לא תהיה רשאית:
		1. לשנות, להנדס לאחור, לפרק או להדר לאחור את מוצר הצגת הנתונים או לשלוף את נתוני מובילאיי הרלוונטיים ממוצר הצגת הנתונים;
		2. להציג מחדש את מוצר הצגת הנתונים (במלואו או בחלקו);
		3. להשתמש במוצר הצגת הנתונים לכל מטרה שנוגדת לכל חוק או תקנה או לכל קוד, הנחיה או בקשה רגולטוריים;
		4. להסיר סימני מסחר או מזהים שמשויכים למוצר הצגת הנתונים;
		5. להשתמש או לאשר את השימוש במוצר הצגת הנתונים בכל דרך שתפגע במוניטין של מובילאיי;
		6. לנסות לעקוף הגנות שנועדו לספק אבטחה לנתוני מובילאיי הרלוונטיים או למוצר הצגת הנתונים או להגנה מפני שימוש אסור בהם;
	3. נתיבי ישראל מחויבת לכל כיתוב, כתב ויתור והודעה שמופיעים מעת לעת בקשר למוצר הצגת הנתונים;
	4. נתיבי ישראל מכירה בזכויותיה של מובילאיי (לרבות זכויות הקניין הרוחני שלה) בנתוני מובילאיי הרלוונטיים וכלפיהם;
	5. החברה רשאית להשעות או לסיים את אספקת מוצר הצגת הנתונים לנתיבי ישראל מיידית בעת הפרה של כל אחת מההוראות האמורות ועקב כל הפרה מהותית של הוראות הסכם ה-DPP על ידי נתיבי ישראל, ובכל מקרה בהודעה של 90 ימים לנתיבי ישראל;
	6. כל ההתחייבויות וההצהרות וכל החבויות בתחום חוזים, נזיקין (לרבות רשלנות) או חבויות אחרות בקשר לאיכות, להתאמה למטרה, לדיוק, לשלמות או לעיתוי הנכון של נתוני מובילאיי הרלוונטיים או של מוצר הצגת הנתונים או ביחס לתוצאות שיתקבלו (בין אם מבוססות על נתוני מובילאיי הרלוונטיים ובין אם לא) בעקבות אופן פעולה שייקבע על ידי נתיבי ישראל יהיו (במידה המותרת בחוק) מוחרגות או (אם ההחרגה אסורה לפי חוק) מוגבלות לסכום המינימלי שסביר שיהיה אכיף משפטית בנסיבות.
	7. נדרשת תקופת הודעה מראש של חודש לפחות לפני סיום על ידי נתיבי ישראל;
	8. ניתן ליצור עותקים ממוצר הצגת הנתונים רק במידה הדרושה הסבירה למטרות הבאות: גיבוי, שיקוף (ושיטות הגברת זמינות דומות), אבטחה, התאוששות מאסון ובדיקה;
	9. נתיבי ישראל לא רשאית (למעט במידה שמותרת בחוק) להעתיק, להדר לאחור ולהנדס לאחור את מוצר הצגת הנתונים או ליצור יצירות נגזרות ממנו.
2. החברה תבטיח שכל ההוראות שמוזכרות בפסקה 1 לנספח ג' זה ניתנות לאכיפה ישירה על ידי מובילאיי (אם רלוונטי, במסגרת Contract (Rights of Third Parties) Act 1999)‎‏).
3. אם תספק נתיבי ישראל לחברה תיקונים, שדרוגים, שיפורים, משוב או רעיונות ("**משוב**") הקשורים למוצר הצגת הנתונים או לשימוש של נתיבי ישראל במוצר הצגת הנתונים, נתיבי ישראל נותנת לחברה רישיון עולמי, לא בלעדי, לצמיתות, בלתי חוזר, ללא תמלוגים וניתן להעברה, שניתן להענקה ברישיון משנה למובילאיי בלבד, במסגרת זכויות הקניין הרוחני של נתיבי ישראל במשוב וכלפיו, לשם שימוש במשוב או גילוי או ניצול אחר שלו ללא מתן דין וחשבון.